Oficiālais Vēstnesis L 333 , 20/12/2003 Lpp. 0092 - 0093



Padomes Lēmums (2003. gada 19. decembris), ar ko groza Lēmumu 2002/251/EK, lai atceltu drošības pasākumus attiecībā uz dažiem mājputnu gaļas sūtījumiem, ko ieved no Taizemes (izziņots ar dokumenta numuru C(2003) 4846) (Dokuments attiecas uz EEZ) (2003/895/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu [1], un jo īpaši tās 53. panta 1. punktu, ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu produktiem, ko ieved Kopienā no trešām valstīm [2], un jo īpaši tās 22. panta 1. punktu, tā kā: (1) Ir pieņemts Komisijas 2002. gada 27. marta Lēmums 2002/251/EK par dažiem drošības pasākumiem attiecībā uz mājputnu gaļu un dažiem zvejniecības un akvakultūras produktiem, ko paredzēts lietot pārtikā un ko ieved no Taizemes [3], jo no Taizemes ievestajā mājputnu gaļā un garnelēs tika konstatēti nitrofurāni. (2) Lēmums 2002/251/EK ir grozīts ar Lēmumu 2003/477/EK [4], lai atceltu sistemātiskas pārbaudes, ko izdara garneļu sūtījumiem, kuri sertificēti pēc 2002. gada 21. septembra, un ar Lēmumu 2003/559/EK, lai samazinātu sistemātiskās pārbaudes, ko izdara mājputnu gaļas sūtījumiem, kuri sertificēti pēc 2002. gada 21. septembra. Šo grozījumu pamatā bija dalībvalstu izdarīto analīžu rezultāti un Taizemes kompetentās iestādes sniegtās garantijas. (3) Dalībvalstis no Taizemes ievestajai mājputnu gaļai ir veikušas pastiprinātas pārbaudes, un to rezultāti joprojām ir labvēlīgi. Tādēļ pastiprinātās pārbaudes, kas noteiktas Lēmumā 2002/251/EK, kas grozīts ar Lēmumu 2003/559/EK, vairs nav jāizdara sūtījumiem, kurus Taizemes iestāde pēc 2002. gada 21. septembra sertificējusi, apliecinot, ka tiem izdarīta sistemātiska pirmsnosūtīšanas pārbaude. Sistemātiskās pārbaudes turpina sūtījumiem, kas attiecīgi sertificēti pirms minētās dienas. (4) Tāpēc attiecīgi jāgroza Lēmums 2002/251/EK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 2002/251/EK groza, kā norādīts turpmāk. Lēmuma 2. panta 1. punktu aizstāj ar šādu: "1. Dalībvalstis, izmantojot attiecīgus paraugu ņemšanas plānus un noteikšanas paņēmienus, visiem garneļu un mājputnu gaļas sūtījumiem, kas ievesti no Taizemes un kam ir pirms 2002. gada 21. septembra izdots veselības sertifikāts, izdara ķīmisku analīzi, lai nodrošinātu, ka attiecīgie produkti nerada draudus cilvēka veselībai. Analīze jāveic, lai noteiktu antibakteriālu vielu esamību, konkrēti nitrofurānus un to metabolītus." 2. pants Šo lēmumu piemēro no 2003. gada 23. decembra. 3. pants Šis lēmums ir adresēts dalībvalstīm. Briselē, 2003. gada 19. decembrī Komisijas vārdā — Komisijas loceklis David Byrne [1] OV L 31, 1.2.2002., 1. lpp. Regulā grozījumi izdarīti ar Regulu (EK) Nr. 1642/2003 (OV L 245, 29.9.2003., 4. lpp.). [2] OV L 24, 30.1.1998., 9. lpp. Direktīvā grozījumi izdarīti ar 2003. gada Pievienošanās aktu. [3] OV L 84, 28.3.2002., 77. lpp. Lēmumā jaunākie grozījumi izdarīti ar Lēmumu 2003/559/EK (OV L 189, 29.7.2003., 52. lpp.). [4] OV L 158, 27.6.2003., 61. lpp. --------------------------------------------------